laion/Wikipedia-Exotic huggingface dataset:
ზემო არტანის ლაშარის ხატი

ზემო არტანის ლაშარის ხატი — საკულტო ძეგლი თიანეთის მუნიციპალიტეტის სოფელ ზემო არტანში ნასოფლარ ღორღას ჩრდილოეთით 2 კილომეტრზე, მდინარე ხატისხევის მარცხენა ნაპირზე. აგებულია XIX საუკუნის დასასრულს. ხატი შედგება პატარა ოთხწახნაგა ნიშასა და სამრეკლოსგან, რომლებსაც ირგვლივ რიყის ქვის ყორე ევლება. ნიში ეზოს ჩრდილო-აღმოსავლეთ ნაწილში დგას. ნაგებია ნატეხი ქვით. აღმოსავლეთისა და დასავლეთის წახნაგებში პატარა სასანთლე თახჩები აქვს. გადახურულია თუნუქის ცალფერდა სახურავით. სამეკლოს გეგმით თითქმის კვადრატულია. ნაგებია აგურითა და ნატეხი ქვით. მაღალ ოთხკუთხა პოსტამენტზე დგას ნახევარწრიული თაღებით დაკავშირებული ოთხი კუთხა ბურჯი. თაღებზე ნახევარსფეროსებრი გუმბათია დაყრდნობილი. გუმბათი გადახურულია პირამიდული ფორმის თუნუქის სახურავით, რომელსაც წვერზე რკინის ჯვარი ადგას. გუმბათში სპილენძის ორი დიდი და ერთი მომცრო ზარი კიდია. პოსტამენტს დასავლეთიდან მიდგმული აქვს ქვის კიბე. ნუცუბიძე ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 383.
ლითაგორის ეკლესია

ლითაგორის ეკლესია — არქიტექტურული ძეგლი თიანეთის მუნიციპალიტეტის სოფელ ზემო არტანში ნასოფლარ ყვარის ჩრდილო-დასავლეთით, 2 კილომეტრზე, ლითაგორის ფერდობზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია დიდი ზომის ნატეხი ქვით. ეკლესიის სამხრეთი კედელი და აღმოსავლეთი კედლის ნახევარი თითქმის მთლიანად დანგრეულია, ხოლო დანარჩენი კედლები ნაწილობრივღაა შემორჩენილი. ჩამონგრეულია კამარა და კონქი. სარკმელს გადახურვა და წირთხლები ჩამოშლილი აქვს. აფსიდის ჩრდილოეთ გვერდში პატარა სწორკუთხა ნიშია. ეკლესიის სამხრეთით, 5 მეტრზე, კოშკის ნანგრევებია. ეკლესიას და კოშკს შემოვლებული აქვს ნატეხი ქვით ნაგები, თითქმის წრიული მოხაზულობის გალავანი, რომელსაც კედლები 0,5 მეტრის სიმაღლეზეა აქვს შემორჩენილი. გალავნის სამხრეთ ნაწილში შემორჩენილია სწორკუთხა შესასვლელი, რომელსაც დიდი ზომის ქვა ხურავს. გალავნის გარეთ ნაგებობათა ნაშთებია. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 383.
ზემო არტანის მთავარანგელოზთა ეკლესია

ზემო არტანის მთავარანგელოზთა ეკლესია — არქიტექტურული ძეგლი თიანეთის მუნიციპალიტეტის სოფელ ზემო არტანში სასაფლაოზე. განეკუთვნება XVIII საუკუნეს. ეკლესია დარბაზულია, ნაგებია რიყის ქვითა და აგურით. შიგნიდან და გარედან შელესილი და შეთეთრებულია. სწორკუთხა შესასვლელები დასავლეთ და ჩრდილოეთ კედლებშია. ორივე შესასვლელის ღიობი შიგნითკენ თანდათან ფართოვდება და ბრტყელი თაღითაა გადახურული, ხოლო გარედან მორთულია აგურით ნაწყობი არქივოლტით, ეკლესიის აღმოსავლეთ-დასავლეთის მიმართულებით ოდნავ წაგრძელებული დარბაზი აღმოსავლეთით დასრულებულია ნახევარწრიული აფსიდით, რომელიც დარბაზისგან გამოყოფილია ორი განიერი პილასტრითა და მათზე დაყრდნობილი შეისრული საბჯნი თაღით. აფსიდის ღერძზე გაჭრილია ფართო და მაღალი თაღოვანი სარკმელი, რომლის ორივე მხარეს, ერთმანეთის სიმეტრიულად, განლაგებულია თითო-თითო პატარა და მოზრდილი შეისრულთაღოვანი ნიში. თითო თაღოვანი სარკმელი სამხრეთ-დასავლეთ და ჩრდილოეთ კედლებშია. ეკლესიის ოთხივე ფასადზე აგურის წყობის შეღრმავებით თითო მაღალი ჯვარია გამოსახული. ეკლესიის დასავლეთ კედელზე მაღალი ოთხკუთხა სარკმელია მიშენებული, რომელსაც შიგნიდან გუმბათი ხოლო გარედან პირამიდული ფორმის სახურავი ხურავს. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 383-384.
ზემო არტანის საზარე და ბეღელი

ზემო არტანის საზარე და ბეღელი — საკულტო ძეგლი თიანეთის მუნიციპალიტეტის სოფელ ზემო არტანში ნასოფლარ ხატხეურას მიდამოებში, მდინარე ხატხეურას მარჯვენა ნაპირზე, ტყეში. ორივე ნაგებობა განეკუთვენბა გვიანდელ შუა საუკუნეებს. საზარე ნაგებია ფიქლით. ოთხ, ზემოთკენ მკვეთრად შევიწროვებულ მრგვალ სვეტზე გადებულ სქელ ფიცრებზე, დაშენებულია დაბალი, ოთხწახნაგა ნაგებობა, რომლის ოთხივე კედელში თითო სარკმელია გაჭრილი. სვეტებს ბრტყელი კვადრატული ბაზისები აქვთ და მარტივი კაპიტელებითაა დასრულებული. საზარე ფიქლით ნაწყობი სახურავითაა გადახურული, რომელსაც საფეხუროვანი პირამიდის ფორმა აქვს. ბეღელი გეგმით კვადრატული, ფიქლით ნაწყობი შენობაა. მის აღმოსავლეთ კედელში სწორკუთხა შესასვლელია გაჭილი. ნაგებობა შიგნიდან ფიქლის ფილებით გვირგვინითაა გადახურული, გარედან საფეხუროანი პირამიდის ფორმის სახურავით. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 384.
ზემო არტანის სამაროვანი

ზემო არტანის სამაროვანი — არქეოლოგიური ძეგლი თიანეთის მუნიციპალიტეტის სოფელ ზემო არტაანში ნასოფლარ სოფლიონის განაპირას, ჩრდილოეთით, მთის ფერდობზე. განეკუთვენბა შუა საუკუნეებს. სამანქანო გზის ჭრილში ჩანს რამდენიმე სამარხი ნატეხი ქვით შეგდენილი ქვისსამარხები, რომლებიც დამხრობილია აღმოსავლეთიდან დასავლეთისკენ. მიცვალებული დაკრძალულია ზურგზე გაშოტილი, თავით დასავლეთისკენ. ერთი ქვისსამარხის დასავლეთ ნაწილში აღმოჩნდა რამდენიმე თავის ქალა როგორც ჩანს, სამარხების ნაწილი საოჯახოა. ნუცუბიძე ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 384.
ფრანჩესკო ქუეროლო

ფრანჩესკო ქუეროლო (1704-1762) იტალიელი მოქანდაკე, წარმოშობით გენუადან. აქტიურად მოღვაწეობდა რომსა და ნეაპოლში როკოკოს პერიოდში. რომში ის მოღვაწეობდა ჯუზეპე რუსკონთან ერთად. აქ მან შექმნა წმინდა ჩარლზ ბორომეოსა და წმინდა ბერნარდის ქანდაკებები წმინდა მარია მაჯორეს ტაძრის ფასადზე, ასევე, შვედეთის დედოფალ ქრისტინას ბიუსტი (1740 წ.), შემოდგომის ქანდაკება ტრევის შადრევანში (1749 წ.) და ჰერცოგინია გრილოს სამარხი სანტ ანდრეა დელლე ფრატეს მონასტერში (1752). 1752 წლის შემდეგ იგი მოღვაწეობდა ცნობილ ნეაპოლიტანურ სანსევეროს კაპელას დეკორაციაში. მოტყუება ( Il Disinganno ). შეიქმნა 1752-1759 წლებში. მასზე გამოსახულია მეთევზე, რომელიც ანგელოზმა გაათავისუფლა ბადიდან. შედევრი გამოკვეთილია მარმარილოს ნაჭრიდან და მისი ნახვა შეგიძლიათ ნეაპოლის კაპელა სანსევეროს სამლოცველოში . ზოგიერთი ფიქრობდა, რომ ამბიციური პროექტის დასრულება შეუძლებელი იყო. მხოლოდ ფრანჩესკო დათანხმდა ამის მცდელობას. ↑ Release from Deception by QUEIROLO, Francesco. ვიტკოვერი, რუდოლფ (1993). „იტალიური ხელოვნება და არქიტექტურა, 1600-1750“, პელიკანური ხელოვნების ისტორია, 1980, პენგუინის წიგნები, გვ. 449–450.
ხატის ბეღელი

ხატის ბეღელი — საკულტო ძეგლი თიანეთის მუნიციპალიტეტის სოფელ ზემო არტანში აონისხევის სათავესთან. განეკუთვნება გვიანდელ შუა საუკუნეებს. ბეღელი ანგებია ფიქლის მშრალი წყობით. აღმოსავლეთ კედელში სწორკუთხა შესასვლელია გაჭრილი. ჩრდილო-დასავლეთ და სამხრეთ კედლებს ვიწრო თარო გასდევს. გადახურვა გვირგვიროვანია. სახურავი ფიქალის თხელი ფილებითაა შედგენილი. იგი საფეხუროვანია და წაკვეთილი პირამიდის ფორმა აქვს. შენობის ჩრდილოეთით ათიოდე მეტრის მანძილზე რამდენიმე ნაგებობის ნაშთია. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 97.
ზემო ნაქალაქარის პირველი ეკლესია

ზემო ნაქალაქარის პირველი ეკლესია — არქიტექტურული ძეგლი თიანეთის მუნიციპალიტეტის სოფელ ზემო ნაქალაქარში 2,5 კილომეტრზე, ტყიან მთაზე, მაყვლიანებში. განეკუთვნება გვიანდელ შუა საუკუნეებს. ნაგებია რიყის ქვით. ძლიერ დაზიანებულია. შემორჩენილია ნახევარწრიული შვერილი აფსიდის ნაწილი და ჩრდილოეთ კედელი, აფსიდის შემორჩეილ კედელში სარკმელი და მისი ორივე მხარეს მოწყობილი თითო პატარა სწორკუთხა ნიშია. ნაგებობის სიგრძეა 7,8 მეტრი სიგანის დადგენა არ ხერხდება. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 384.
Dark Globe

„Dark Globe“ — სიდ ბარეტის სიმღერა სადებიუტო სოლო-ალბომიდან The Madcap Laughs. იგი აღსანიშნავია სიურრეალისტური ტექსტის გამო. სიდ ბარეტი სიმღერას ჩაწერისას რიტმის მიხედვით არ ასრულებდა. სიმღერის საკუთარი ვერსიები შეასრულეს ჯგუფებმა R.E.M. და Placebo. 2006 წლის ტურნეს მსვლელობისას ის აგრეთვე შეასრულა დეივიდ გილმორმაც, ხოლო ჩანაწერი შეტანილია მის სინგლში „Arnold Layne“. 1969 წლის 12 ივნისის სესიის დროს მუშაობდნენ პროდიუსერები, დეივიდ გილმორი და როჯერ უოტერსი. ბარეტმა ამ სესიის დროს ჩაწერა როგორც „Dark Globe“, ასევე სხვა სიმღერები. მიუხედავად იმისა, რომ გილმორიც და უოტერსიც მას დასრულებულად თვლიდნენ, ჩაიწერა მესამე დუბლიც. ამასთან, ალბომში შევიდა პირველი ამ დუბლებიდან On 26 July,. „Dark Globe“-ის დუბლებს სტუდიურ შენიშვნებში ეწოდებოდა „Wouldn't You Miss Me“. მისი, ისევე, როგორც კიდევ ორი სიმღერის ხმის მიქსი, მომზადდა 6 აგვისტოს. სიდ ბარეტი – ვოკალი, გიტარა დეივიდ გილმორი – პროდიუსერი როჯერ უოტერსი – პროდიუსერი ↑ 1.0 1.1 ჯოუნსი, მალკოლმ. (2003)The Making of The Madcap Laughs. Brain Damage. ↑ Dark Globe. Songfacts.com. ციტირების თარიღი: 2009-12-29. ↑ 3.0 3.1 ჯოუნსი, მალკოლმ. (2003)The Making of The Madcap Laughs. Brain Damage. ↑ 4.0 4.1 4.2 ჯოუნსი, მალკოლმ. (2003)The Making of The Madcap Laughs. Brain Damage. ↑ პარკერი, დეივიდ (2001). Random Precision: Recording the Music of Syd Barrett, 1965–1974. Cherry Red Books, გვ. iv.  ↑ მენინგი, ტობი (2006). The Rough Guide to Pink Floyd, პირველი, ლონდონი: Rough Guides, გვ. 71. ISBN 1-84353-575-0.  ↑ ჯოუნსი, მალკოლმ. (2003)The Making of The Madcap Laughs გვ. 11–12. Brain Damage. ↑ ჯოუნსი, მალკოლმ. (2003)The Making of The Madcap Laughs გვ. 16–17. Brain Damage. ↑ ჯოუნსი, მალკოლმ. (2003)The Making of The Madcap Laughs. Brain Damage.
საიმონ ჰელბერგი

საიმონ მაქსველ ჰელბერგი (ინგლ. Simon Maxwell Helberg; დ. 9 დეკემბერი, 1980) — ამერიკელი მსახიობი, კომიკოსი და მუსიკოსი. ცნობილია ჰოვარდ უოლოვითზის შესრულებული როლით, ამერიკულ სატელევიზიო სიტკომში „დიდი აფეთქების თეორია“ (2007-2019). 2016 წელს, კოსმე მაკმუნის როლი მოირგო ბიოგრაფიულ დრამაში, „ფლორენს ფოსტერ ჯენკინსი“, ამ როლის შესრულებით მან მოიგო ოქროს გლობუსი საუკეთესო მსახიობი კაცისთვის მეორეხარისხოვან როლში. გარდა ამისა, საიმონს მონაწილეობა მიღებული აქვს ამერიკულ კომედიურ სერიალში, „MADtv“. ასევე ცნობილია მოისტის როლის შესრულებით, ჯოს უიდონის ვებ მინისერიალში „Dr. Horrible's Sing-Along Blog“. მას მონაწილეობა მიღებული აქვს რამდენიმე ფილმში, მათ შორისაა: „ძველებურები“ (2003), „ძილი ნებისა და იღლბალს გისურვებ“ (2005), „დიუ კოქსის ისტორია“ (2007), „სერიოზული ადამიანი“ (2009) და სხვა. ↑ Simon Helberg. ციტირების თარიღი: January 5, 2015. ↑ Goldberg, Lesley. 'Big Bang Theory's' Kate Micucci on Howard's 'Song for Bernadette': Simon Helberg 'Nailed It' in One Take (Video). ციტირების თარიღი: January 5, 2015. ↑ Simon Helberg. TVGuide.com. ციტირების თარიღი: January 4, 2015.
ატლანტისპირა დაბლობი

ატლანტისპირა დაბლობი (ინგლ. Atlantic Plain) — დაბლობი ჩრდილოეთ ამერიკაში, აშშ-ში. გადაჭიმულია ატლანტის ოკეანის სანაპიროს გასწვრივ, ნიუ-იორკის ღია ყურიდან ფლორიდის ნახევარკუნძულის კიდემდე 3500 კმ-ზე. სიგანე 30-იდან 350 კმ-მდე. აგებულია ძირითადად ანთროპოგენური ზღვიური ნალექებით — კირქვებით, ქვიშაქევბით, ქვიშებითა და თიხებით, რომელთა საერთო სიმძლავრეა 1000 მ. ზედაპირი ბრტყელია. სიმაღლე 100 მ-მდე. ჩრდილოეთით მდებარე სანაპირო დანაწევრებულია ღრმად შეჭრილი დელავერისა და ჩესაპიკის ყურეებით, სამხრეთით — ლაგუნური და მარშული ტიპის ნაპირებია. მკვეთრადაა გამოხატული ზღვიური ტერასები, რომლებიც გადაკვეთილია მდინარეთა ფართო დაჭაობებული ჭალებით. სანაპიროს დიდი ნაწილის გასწვრივ გადის გოლფსტრიმის თბილი დინება. კლიმატი სუბტროპიკულია, მუსონური ტიპის, ფლორიდის სამხრეთით ტროპიკული. ზამთარი თბილია, წვიმიანი. ფლორიდის სამხრეთით მშრალი; იანვრის საშუალო ტემპერატურაა 0-იდან 20 °C-მდე, მაგრამ თითქმის საყოველთაოდ იცის წაყინვები. ზაფხული ცხელია, ნოტიო; ივლისის საშუალო ტემპერატურაა 22–28 °C. ატმოსფერული ნალექების წლიური რაოდენობა 1000–1400 მმ. ატლანტისპირა დაბლობის ბუნებრივი მცენარეულობა წარმოდგენილია ფიჭვითა და ფიჭვნარ-მუხნარით; დაჭაობებულ მონაკვეთებზეა ურთხელისა და ჭაობის კვიპაროსისგან შემდგარი ტყე. ფლორიდის სამხრეთით პალმის, ფიკუსისა და სხვა ტროპიკული ხეებისაგან შემდგარი ტყეა. ნაპირებთან მანგროვიანებია. გაუტყეურებულ ადგილებზე ბამბისა და თამბაქოს ნათესებია; განვითარებულია მებოსტნეობა და მეხილეობა. ატლანტისპირა დაბლობი მჭიდროდაა დასახლებული. დიდი ქალაქებია ნიუ-იორკი, ფილადელფია, ბალტიმორი, ვაშინგტონი და სხვა. ↑ Harry Thurston, The Atlantic Coast: A Natural History, 2012 ↑ 2.0 2.1 2.2 2.3 Приатлантическая низменность | Большая российская энциклопедия. დაარქივებულია ორიგინალიდან — 2020-07-06. ციტირების თარიღი: 2020-07-05.
სტივ კარელი

სტივენ ჯონ კარელი (ინგლ. Steven John Carell; დ. 16 აგვისტო, 1962) — ამერიკელი მსახიობი, კომიკოსი, პროდიუსერი, მწერალი და რეჟისორი. ცნობილია მაიკლ სკოტის შესრულებული როლით, NBC-ს სიტკომში „ოფისი“ (2005-2013), სადაც ამავდროულად მუშაობდა პროდიუსერად, მწერლად და რეჟისორად. 1999 წლიდან 2005 წლამდე იყო „ყოველდღიური შოუს“ კორესპონდენტი. მონაწილეობა მიღებული აქვს რამდენიმე ფილმში, მათ შორისაა: ამერიკული კომედიური ფილმი „ტელეწამყვანი: ლეგენდა რონ ბურგუნდიზე“ (2004) კომედია „40 წლის ვაჟიშვილი“ (2005), ამერიკული ფანტაზია „ყოვლისშემძლე ევანი“ (2007), „დაძაბე გონება“ (2008), რომანტიკული კომედია „სულელი, უაზრო, სიყვარული“ (2011), კომედია „საოცარი ბარტ უანდერსტონი“ და „გზა, გზა შინისაკენ“ (2013). 2016 წელს, მეუღლესთან ნენსი კარელთან ერთად მონაწილეობა მიიღო TBS-ს კომედიური სერიალის, „ენჯი ტრაიბეკას“ შექმნაში. ჟურნალმა life-მა სტივი დაასახელა როგორც „ამერიკის უმხიარულესი ადამიანი“. მოგებული აქვს ოქროს გლობუსი საუკეთესო მსახიობი მამაკაცისთვის სატელევიზიო მიუზიკლში ან კომედიაში. სტივ კარელის ბიოგრაფია სტივ კარელი ↑ Team Coco. (August 9, 2012) Steve Carell Improvises some new Characters. ციტირების თარიღი: November 22, 2015. ↑ Steve Carell Television Academy. ციტირების თარიღი: November 15, 2014.
მექსიკისპირა დაბლობი

მექსიკისპირა დაბლობი (ინგლ. Gulf Coastal Plain) — დაბლობი ჩრდილოეთ ამერიკაში, აშშ-სა და მექსიკაში. ეკვრის მექსიკის ყურეს, ჩრდილო-აღმოსავლეთით გადადის ატლანტისპირა დაბლობში. გადაჭიმულია მექსიკის ყურის გასწვრივ. სიგანე 350 კმ. სიმაღლე 150 მ-მდე. აგებულია 6000–10000 მ სისქის ზღვიური დანალექი ქანებით, რომლებიც შეიცავენ ნავთობისა და საწვავი აირის დიდ მარაგს. ზედაპირი თანდათანობით მაღლდება სამხრეთიდან ჩრდილოეთისაკენ და წარმოიქმნება რამდენიმე პარალელური კუესტური სერი. დაბლობს კვეთენ დიდი მდინარეები: მისისიპი, ალაბამა, ბრაზოსი და რიო-გრანდე. სანაპიროს გასწვრივ ბევრია ლაგუნა და ესტუარი. კლიმატი სუბტროპიკულია, სამხრეთ-დასავლეთით ტროპიკული. იანვრის საშუალო ტემპერატურა ჩრდილოეთით 4–8 °C, სანაპიროზე 12 °C, ივლისში 26–28 °C. ატმოსფერული ნალექების რაოდენობა დასავლეთით 600–800 მმ, ხოლო აღმოსავლეთით მატულობს 1200–1500 მმ-მდე. განვითარებულია წითელმიწა, კორდიან-კარბონატული და კორდიან-ალუვიური ნიადაგები. ფართოდ არის გავრცელებული ჭაობის ნიადაგები. მექსიკისპირა დაბლობის ტერიტორიის 1/3-ზე მეტი შემოსილია ტყით: ფიჭვნარი, შერეული ტყე (ფიჭვი, მარადმწვანე მუხა, მაგნოლია), მდინარეთა გასწვრივ ჭაობის კვიპაროსისა და ალვის ხის ტყეებია, დასავლეთით — სავანა. არის ბამბის ნათესები, სანაპირო რაიონებში — თამბაქოს, შაქრის ლერწმის და ბრინჯის პლანტაციები. დიდი ნავსადგურებია: აშშ-ში — ახალი ორლეანი, ჰიუსტონი, კორპუს-კრისტი, მექსიკაში — ტამპიკო, ვერაკრუსი და სხვა. ↑ Oil fields of the Texas-Louisiana Gulf Coastal Plain ↑ 2.0 2.1 2.2 Примексиканская низменность | Большая российская энциклопедия. დაარქივებულია ორიგინალიდან — 2020-07-05. ციტირების თარიღი: 2020-07-05.
ბილ პაქსტონი

უილიამ პაქსტონი (ინგლ. William Paxton; დ. 17 მაისი, 1955 — გ. 25 თებერვალი, 2017) — ამერიკელი მსახიობი და რეჟისორი. მონაწილეობა მიღებული აქვს ისეთ ფილმებში, როგორიცაა: „ტერმინატორი“ (1984), „კომანდო“ (1985), „უცნაური მეცნიერება“ (1985), „უცხოპლანეტელები“ (1986), „წყვდიადში“ (1987), „მტაცებელი 2“ (1990), „თომბსთოუნი“ (1993), „მართალი ტყუილები“ (1994), „აპოლო 13“ (1995), „ქარბორბალა“ (1996), „ტიტანიკი“ (1997), „U-571” (2000) და სხვა. იგი ასევე გადაღებულია HBO-ს დრამატულ სერიაში, „დიდი სიყვარული“ (2006-2011), ამ სერიალში მონაწილეობის დროს მან სამჯერ აიღო ოქროს გლობუსი. ისტორიულ მინისერიალში „ჰეტფილდი და მაკკოი“-ში შესრულებული რენდოლფ მაკკოის როლით, იგი ნომირდა პრაიმტაიმ ემიზე და კინომსახიობთა გილდიის ჯილდზე. ბოლო ფილმი რომელშიც პაქსტონმა მონაწილეობა მიიღო არის ამერიკული თრილერი „წრე“ (2017), რომელიც მისი გარდაცვალებიდან ორი თვის შემდეგ გამოვიდა. ბილ პაქსტონი ბილ პაქსტონის ბიოგრაფია ↑ Ryan, Mike. Bill Paxton, '2 Guns' Star, Does Not Want To Be Called 'Knuckles'. ციტირების თარიღი: July 1, 2020. "On the Internet, on IMDB, they've got that my middle name as Archibald. I don't have a middle name! My father doesn't like middle names." ↑ Bill Paxton. Hollywood Foreign Press Association. ციტირების თარიღი: September 13, 2017. ↑ Bill Paxton. Academy of Television Arts & Sciences. ციტირების თარიღი: September 13, 2017. ↑ The 19th Annual Screen Actors Guild Awards. Screen Actors Guild. ციტირების თარიღი: September 13, 2017. ↑ Lewis, Hilary. Tribeca: 'The Circle' Team on Bill Paxton, Real-Life Inspirations for Tech Thriller. The Hollywood Reporter (April 27, 2017). ციტირების თარიღი: June 20, 2018.
თენგიზ ბასტოიანი

თენგიზ ბასტოიანი (დაბადების თარიღი უცნობია, თბილისი) — ქართველი სპორტსმენი (კონტაქტური კარატე). ევროპის ჩემპიონატის (კიოკუშინკაი კარატეში) ვერცხლის მედლის მფლობელი (2015, ვარშავა, პოლონეთი). ევროპის ჩემპიონატის (კიოკუშინკაი კარატეში) ბრინჯაოს მედლის პრიზიორი (2017, როსკილე, დანია). თენგიზ ბასტოიანი დაარქივებული 2020-07-06 საიტზე Wayback Machine. — ქართული სპორტი.
აკაკი ბრეგაძე

აკაკი ბრეგაძე (დ. 2 ივლისი, 1928, სოფელი ცუცხვათი, ტყიბულის რაიონი) — ქართველი ისტორიკოსი, მეცნიერი, პოლიტიკოსი. 1959 წელს დაამთავრა თბილისის ალექსანდრე პუშკინის სახელობის პედადოგიური ინსტიტუტის ისტორიის ფაკულტეტი. 1967-2006 წლებში ეწეოდა პარტიულ-სამეურნეო საქმიანობას. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი: „საქართველოს მშრომელთა სოციალისტური პარტია“. სამანდატო, დეპუტატის ეთიკისა და პრივილეგიების კომისიის თავმჯდომარის მოადგილე. მრავალი სამეცნიერო ნაშრომისა და მონოგრაფიის ავტორი. ისტორიის მეცნიერებათა დოქტორი. აკაკი ბრეგაძე — საქართველოს ბიოგრაფიული ლექსიკონი აკაკი ბრეგაძე — საქართველოს პარლამენტის ოფიციალური საიტი
ლაშა ბეგიაშვილი

ლაშა ბეგიაშვილი (დ. უცნობია) — ქართველი სპორტსმენი (მკლავჭიდი). შეზღუდული შესაძლებლობის მქონე პირთა შორის მსოფლიო ჩემპიონატის ვერცხლის მედლის მფლობელი (2016, ბლაგოევგრადი, ბულგარეთი). შშმ პირთა შორის ევროპის ჩემპიონატის ბრინჯაოს მედლის პრიზიორი (2017, კატოვიცე, პოლონეთი). ლაშა ბეგიაშვილი[მკვდარი ბმული] — ქართული სპორტი.
ლევან ბერბერაშვილი

ლევან ბერბერაშვილი (დაბადების თარიღი უცნობია, თიანეთი) — ქართველი სამბისტი. ევროპის ჩემპიონატის ბრინჯაოს მედლის მფლობელი (2019, ხიხონი, ესპანეთი). ევროპის ჩემპიონატის ბრინჯაოს მედლის პრიზიორი (2017, მინსკი, ბელარუსი). ლევან ბერბერაშვილი — ქართული სპორტი.
ნუკრი ქანდარია

ნუკრი ქანდარია (დაბადების თარიღი უცნობია) — ქართველი სპორტსმენი (მკლავჭიდი). შეზღუდული შესაძლებლობების მქონე პირთა შორის მსოფლიო ჩემპიონატის ბრინჯაოს მედლის მფლობელი. ჩემპიონატი ჩატარდა 2018 წელს, ანთალიაში, თურქეთში. ნუკრი ქანდარია დაარქივებული 2020-07-06 საიტზე Wayback Machine. — ქართული სპორტი.
ვასილ ბუზალაძე

ვასილ ბუზალაძე (დ. 14 თებერვალი, 1951, ქარელი) — ქართველი ინჟინერი, პოლიტიკოსი. 1973 წელს დაამთავრა საქართველოს პოლიტექნიკური ინსტიტუტის სატრანსპორტო ფაკულტეტი. 1975-1985 წლებში იყო სხვადასხვა დაწესებულებების ინჟინერი, მთავარი ინჟინერი. 1992-1995 წლებში იყო საქართველოს მე-3 მოწვევის პარლამენტის წევრი (ქარელის მაჟორიტარი), საქართველოს სახალხოფრონტი. თავდაცვისა და უშიშროების, ხელისუფლებისა და მმართველობის ცენტრალურ და ადგილობრივ ორგანოთა რეფორმების კომისიის წევრი. ვასილ ბუზალაძე — საქართველოს ბიოგრაფიული ლექსიკონი ვასილ ბუზალაძე — საქართველოს პარლამენტის ოფიციალური საიტი
თენგიზ გაზდელიანი (მრავალმნიშვნელოვანი)

თენგიზ გაზდელიანი შეიძლება აღნიშნავდეს: თენგიზ გაზდელიანი — სპორტსმენი თენგიზ გაზდელიანი — ექიმი, თანამდებობის პირი, მეცნიერი, პოლიტიკოსი
თენგიზ გაზდელიანი

თენგიზ გაზდელიანი (დ. 12 იანვარი, 1946, ლენტეხი — გ. 2 დეკემბერი, 2007) — ქართველი ექიმი, თანამდებობის პირი, მეცნიერი, პოლიტიკოსი. 1971 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1971-1991 წლებში ეწეოდა სამედიცინო საქმიანობას. 1971-1973 წლებში იყო რუსთავის სპორტული დისპანსერის ექიმ-თერაპევტი, ხოლო 1973-1974 წლებში თბილისის სპორტული დისპანსერის ექიმ-თერაპევტი. 1974-1975 წლებში იყო მეოთხე დერმატო-ვენეროლოგიური დისპანსერის განყოფილების გამგე. 1975-1978 წლებში № 6 ანალოგიური დისპანსერის მთავარი ექიმი. 1978-1979 წლებში იყო №10 მოზრდილთა პოლიკნინიკის მთავარი ექიმი. 1979-1983 წლებში იყო № 2 საავადმყოფოს მთავარი ექიმი. 1983-1990 წლებში იყო საბურთალოს რაიონის მთავარი ექიმი. 1990-1992 წლებში იყო ქ. თბილისის მთავარი სანიტარული ექიმი. 1992-1994 წლებში იყო საქართველოს მე-3 მოწვევის პარლამენტის წევრი (ლენტეხის მაჟორიტარი), ჯანმრთელობის დაცვის კომისიის თავმჯდომარე. 1994-1999 წლებში იყო საქართველოს რესპუბლიკის სოციალური დაცვის, შრომისა და დასაქმების მინისტრი. 1999-2004 წლებში იყო საქართველოს მე-5 მოწვევის პარლამენტის წევრი (ლენტეხის მაჟორიტარი), საარჩევნო ბლოკი „საქართველოს მოქალაქეთა კავშირი“. მთიანი რეგიონებისა და განსახლების კომიტეტის თავმჯდომარე (1999-2004). წლების მანძილზე იყო თბილისის „ქარიშხალას“ ხელბურთელთა გუნდის ერთ-ერთი წამყვანი წევრი. გუნდთან ერთად რამდენჯერმე მოიპოვა საკავშირო ჩემპიონატის მედლები და სხვა ჯილდოები. საქართველოს ხელბურთის ფედერაციის პრეზიდენტი. მიღებული აქვს უმაღლესი ექიმ-ორგანიზატორის წოდება. თენგიზ გაზდელიანი — საქართველოს ბიოგრაფიული ლექსიკონი თენგიზ გაზდელიანი — საქართველოს პარლამენტის ოფიციალური საიტი თენგიზ გაზდელიანი — საქართველოს პარლამენტის ოფიციალური საიტი (მოძველებული / არქივი / ახალი არქივი) თენგიზ გაზდელიანი — თანამდებობის პირთა ქონებრივი და საფინანსო მდგომარეობის საინფორმაციო ცნობა დაარქივებული 2020-07-06 საიტზე Wayback Machine.
ზემო ნაქალაქარის მეორე ეკლესია

ზემო ნაქალაქარის მეორე ეკლესია — არქიტექტურული ძეგლი თიანეთის მუნიციპალიტეტის სოფელ ზემო ნაქალაქარიდან 5 კილომეტრზე, მდინარე მთიულთხევის სათავეებთან, ადგილ თელიანში. განეკუთვნება შუა საუკუნეებს. ნაგებია რიყის ქვითა და შირიმით. ძლიერ დაზიანებულია. შემორჩენილია სამხრეთ და დასავლეთ კედლების ნაწილები. სამხრეთ კედლის ნანგრევებში შესასვლელის კვალი ჩანს. ეკლესიის ზომების დადგენა არ ხერხდება. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 384.
თელეთუბნის წმინდა გიორგის ეკლესია

თელეთუბნის წმინდა გიორგის ეკლესია — არქიტექტურული ძეგლი თიანეთის მუნიციპალიტეტის სოფელ ზემო ნაქალაქარში სამხრეთით, 0,5 კილომეტრზე, მდინარე შუაგორისხევის მარჯვენა ნაპირზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყის ქვით, გარეთა კუთხეები შირიმის ქვისაა. ძლიერ დაზიანებულია. შემორჩენილია დასავლეთ კედელი და სამხრეთ და ჩრდილოეთ კდელებსი დასავლეთ ნაწილი. შესასვლელი სამხრეთ კედლის დასავლეთ ნაწილშია. დასავლეთ კედელი გაჭრილია შიგნით შეისრულთაღოვანი, გარედან სწორკუთხა სარკმელი. მისი თაღი და გარეთა მოპირკეთება შირიმის ქვისაა. ეკლესიის გარშემო წრიული გალავნის ფრაგმენტებია. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 384-385.
ზემო ნაქალაქარის ნასახლარი

ზემო ნაქალაქარის ნასახლარი — არქეოლოგიური ძეგლი თიანეთის მუნიციპალიტეტის სოფელ ზემო ნაქალაქარში ადგილთელთუბანში. განეკუთვენბა შუა საუკუნეებს. ძეგლი ძლიერ დაზიანებულია. შემორჩენილია ორი, გეგმით სწორკუთხა შენობის რიყის ქვით ნაგები კედლების წყობის 3-5 რიგი. ნუცუბიძე ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 385.
ხუსკივაძე

საკუთარი სახელი ხუსკივაძე შეიძლება აღნიშნავდეს ერთ-ერთ შემდეგ პიროვნებათაგანს: ავენირ ხუსკივაძე — ქართველი ანიმატორი, მხატვარი ამირან ხუსკივაძე — ქართველი ფიზიკოსი თეოფილე ხუსკივაძე — ქართველი პედაგოგი, პუბლიცისტი იუზა ხუსკივაძე — ქართველი ხელოვნების ისტორიკოსი ლეილა ხუსკივაძე — ქართველი ფილოლოგი, ხელოვნებათმცოდნე ნანუკა ხუსკივაძე — ქართველი მსახიობი შალვა ხუსკივაძე — ქართველი მსახიობი, რეჟისორი, სცენარისტი
არეშიძე

საკუთარი სახელი არეშიძე შეიძლება აღნიშნავდეს ერთ-ერთ შემდეგ პიროვნებათაგანს: ვახტანგ არეშიძე — ქართველი მსახიობი ლიანა არეშიძე — ქართველი ფილოლოგი მამუკა არეშიძე — ქართველი ჟურნალისტი, პოლიტოლოგი ქრისტეფორე არეშიძე — ქართველი ქიმიკოსი
ბექაია

საკუთარი სახელი ბექაია შეიძლება აღნიშნავდეს ერთ-ერთ შემდეგ პიროვნებათაგანს: გურამ ბექაია — ფიზიოლოგი ზურაბ ბექაია — დიპლომატი მელქისედეკ ბექაია — ქიმიკოსი მზია ბექაია — ეთნოლოგი, სოციოლოგი, დემოგრაფი
გოგორიშვილი

საკუთარი სახელი გოგორიშვილი შეიძლება აღნიშნავდეს ერთ-ერთ შემდეგ პიროვნებათაგანს: დაუთბეგ გოგორიშვილი — სამცხის ფეოდალი ლევან გოგორიშვილი — ქართველი ექიმი, ინფექციონისტი პლატონ გოგორიშვილი — ქართველი ქიმიკოსი ხათუნა გოგორიშვილი — ქართველი ბიოლოგი, იურისტი და პოლიტიკოსი
რუსიშვილი

საკუთარი სახელი რუსიშვილი შეიძლება აღნიშნავდეს ერთ-ერთ შემდეგ პიროვნებათაგანს: კონსტანტინე რუსიშვილი-ყორჩიბაშიშვილი — რუსეთის იმპერიის არმიის გენერალ-მაიორი რაჟდენ რუსიშვილი — ქიმიკოსი რუსიშვილები — თავადური საგვარეულო საქართველოში
ქემერტელიძე

საკუთარი სახელი ქემერტელიძე შეიძლება აღნიშნავდეს ერთ-ერთ შემდეგ პიროვნებათაგანს: ეთერ ქემერტელიძე — ფარმაკოქიმიკოსი იორამ ქემერტელიძე — პოეტი
ცქიტიშვილი

საკუთარი სახელი ცქიტიშვილი შეიძლება აღნიშნავდეს ერთ-ერთ შემდეგ პიროვნებათაგანს: ავთანდილ ცქიტიშვილი — გენერალ-მაიორი გიორგი ცქიტიშვილი — ისტორიკოსი დიმიტრი ცქიტიშვილი — ეკონომისტი, დიპლომატი, პოლიტიკოსი ეთერ ცქიტიშვილი — მსახიობი ზურაბ ცქიტიშვილი — ქიმიკოსი და პოლიტიკოსი ლევან ცქიტიშვილი — ფეხბურთელი მაია ცქიტიშვილი — ეკონომისტი, სახელმწიფო მოხელე მიხეილ ცქიტიშვილი — სახელმწიფო მოხელე, პოლიტიკოსი ნიკოლოზ ცქიტიშვილი — კალათბურთელი